nl af zh fr nl af af nl nl nl en af nl de nl af fy nl sl et als sv af af fi lb af nl en de nl nl sv it da en nl en nl nl fr fi nl nl fr nl nl af nl nl nl nl en en en en ca en en bo en en oc en en en en en en en en en en nl de nl af en en nl en af en da nl en en nl nl en af en nl en nl en cs en nl af nl id en nl en en nl nl fr en en en af en de nl en nl en nl en nl en nl nl nl fr en af en nl en nl en af en en en nl nl en nl en af en af en af en af af en nl en af en en en nl en nl en en en af en fy en af en en en en en nl nl en af en ro nl nl en en en en en en en cs en en en en en en en en en en af en af en af en af en fr en en nl en af en af en nl en af en af en af en af en af en af en nl en af en af en es en af en en en af en af en af en af en nl en nl en af en af en af en af en af en nl en af en af en en en af en af en af en af en nl en af en nl en en en af en af en nl en af en af en af en af en af en nl en af en af en en en af nl en en nl en nl en en nl en nl en en en nl en en nl en af en en nl nl af af af af af af af af af nl nl en da en af af af af af af af nl af nl af en nl en nl af af af af nl af af af af af en en fr nl en nl en en en en af nl nl af nl nl en en nl fr nl en nl nl en en en en nl en af nl af af af nl nl nl af en en af en nl en az en nl en nl en nl nl oc nb es de de nl nl fr ca nb sv es oc nl af en oc nb nl en oc nb da az es da nl nl nl en af en en oc da af en en en nl en en en nl af af nl nl en en nl en nl en nl en fr nl en nl en nl en nl fy en af en en en en nl af nl nl af af en en en en nl af nl en af af af af en en en en en nl
GEMEENTEBEDIENING - Nederduitse Gereformeerde Kerk Kroonstad-Oos
LERAARS VAN TOEKA TOT NOU
Inkleding van eredienste saam met die leraars en orreliste
Behartiging van alle tegniese aspekte rondom die erediens
Uitbou van omgeegroepe in die gemeente
Reël en aanbied van toerustingsgeleenthede vir lidmate
Funksies en ander projekte waarby die diensaksie betrokke is
Gaan ook na 'In die kollig'
Gaan na 'In die Kollig'
Doopgeleenthede sal voortaan slegs op die
EERSTE SONDAG van elke maand plaasvind.
Ouers wat hulle kinders wil laat doop, word daaraan herinner
om vroegtydig die kerkkantoor te skakel. Dit is noodsaaklik
dat al die administratiewe aspekte vooraf afgehandel word.
Sien ook die kindertjies wie
Ons tema het gegaan oor gebed
Nagmaal word voorafgegaan met ‘n biduur
om 09:30  in die konsistorie.
20 Mei 2018 (Pinksterfees nagmaal)
Lydenstyd is 'n seisoen van 46 dae waarin die kerk die lyding van Christus in herinnering roep
en daarop reageer in voorbereiding op die Paastees.
Lydenstyd wys by uitstek dat God op 'n besonderse manier die God van die noodlydende, die
arme en die veronregte is en dat Christus in ons werklike nood ingedaal het.
Die Westerse kerk het in die tweede heltte van die vierde eeu in navolging van die Oosterse kerk
begin om as voorbereiding vir Paasfees 'n vastydperk van 40 dae in te stel. Die vas het meestal
beteken dat slegs een maaltyd per dag sonder vleis geëet is.
Tradisioneel begin die vastydperk op As-Woensdag. Aanvanklik was die plaas van die as op die
kop van 'n sondaar 'n soort tughandeling en boete-oplegging van die kerk. Later het die as 'n meer
seremoniële funksie gekry waarin die as, gewoonlik van die vorige jaar se verbrande palmtakke,
op die voorkoppe van die lidmate in die vorm van 'n kruis gesmeer is.
Wanneer vier ons Lydenstyd?
Omdat Christene nie op Sondae, die opstandingsdag, gevas het nie, begin Lydenstyd op 'n Woensdag,
46 dae (40 dae en 6 Sondae) voor Paasfees.
Waar hierdie Woensdag nie besondere aandag kry nie, begin sommige kerke hulle Lydenstyd op die
Sondag voor hierdie Woensdag (dus sewe Lydensweke) en ander weer op die Sondag ná hierdie Woensdag
Hierdie leesrooster volg die tradisie waarin Lydenstyd begin op die Woensdag ná Verheerlikingsondag.
Simbole, gebruike en rituele in Lydenstyd
#  Die kruis is die sentrale simbool in Lydenstyd. Die kruis herinner ons aan die kruisiging van Jesus,
'n teken van sy lyding en sterwe. Dit is dus onvanpas om die kruis te versier.
#  'n Doringkroon of spykerskan saam met die kruis dien as simbole.
#  'n Groot, wit kers met doringdraad daarom gedraai, beeld uit hoe Christus gekom het om bevryding
te bring van watter menslike nood ook al.
#  Lydenstyd is 'n tyd van hertoewyding. Daarom staan dissipelskap sentraal. Lydenstyd is dus 'n tyd van
#  Die gebruik om in hierdie tyd van voedsel te vas, staan in die teken van hertoewyding. Hierdie gebruik
kan met 'n bietjie verbeelding met vrug in ons huise gebruik word. As 'n teken van ons bereidheid om op
te offer vir die evangelie, kan ons byvoorbeeld besluit om in hierdie tyd te vas van 'n gewoonte, soos die lees
van tydskrifte of die kyk van TV. Ons kan ook besluit om van sekere voedselsoorte te vas.
#  Lydenstyd is 'n tyd van bepeinsing en stilte.  Afsondering is daarom baie nodig. Hoewel ons in hierdie
tyd baie nadink oor God se oordeel oor die sonde, is dit ook 'n tyd om ons te verwonder oor die kruisiging
as dié liefdesdaad van alle tye.
#  Lydenstyd is 'n gereedmaak om vernuwing in ons lewe te ontvang. Die pynlikheid van die erkenning van
ons eie sonde is hiervoor noodsaaklik. Verootmoediging, skuldbelydenis en boetedoening is in
hierdie tyd prominent, maar dit alles staan in die teken van die nuwe lewe wat ons simbolies ontvang op
Paassondag. Die as van As-Woensdag is 'n simbool hiervan.
#  Van die wonderlikste kerkmusiek is lydensmusiek.  Beter as om net daarna te luister, is om self deel te
neem aan 'n kooruitvoering of die gereelde sing van lydensliedere.
#  Let op die rituele en simboliek van Palmsondag en die daaropvolgende Groot Lydensweek, wat uitvoerig
behandel word by daardie week.
#  Op As-Woensdag is die kleur grys. Vir die res van Lydenstyd word donker, aardse
#  Pers word dikwels in hierdie tyd gebruik, maar herinner dalk te veel aan 'n begrafnis.
#  Die kleure van die Groot Lydensweek en Paasnaweek is belangrik omdat dit die
dramatiese karakter van  hierdie tyd kan onderstreep. Vanaf Palmsondag tot die
Donderdag voor Goeie Vrydag, word 'n dieprooi  gebruik om die bloed van Christus
#  Op Goeie Vrydag en die daaropvolgende Saterdag word geen kleure of versierings gebruik
nie. Dit staan in kontras met die baldadigheid van die versierings en kleure wat op
Paassondag en in die tyd daarna gebruik word.
Hierdie spesiale geleentheid, uniek aan Kroonstad-Oos
word D.V. Donderdag, 22 Maart 2018 gehou.
Die Hemelvaartdiens word D.V. Donderdag, 10 Mei 2018 by Kroonstad-Oos gehou.
Vanaf Opstandingsondag, op pad na Pinkster...
Ons deel graag dr. Carin van Schalkwyk, Tentmakerleraar by NG Philippolis, asook
Skriba van die Vrystaat Sinode se weeklikse rubiek soos gepubliseer in die
Christus sluit by ons aan (Lukas 24:13-35)
Twee van Jesus se volgelinge (die Emmausgangers), is oppad huistoe na afloop van die Pasga. Hulle is verward, teleurgesteld en ontnugter met die gebeure in Jerusalem.
Hulle het gehoop dat Jesus die Messias sou wees, maar nou is Hy gekruisig en het vroue
ook vertel dat Hy opgestaan het. Dit voel vir hulle asof hulle hul tyd gemors het.
Terwyl hulle loop en met mekaar praat, sluit Jesus by hulle aan, maar verhinder hulle om
Hom te herken. Hulle vertel ontsteld hulle verhaal vir Hom. Jesus luister en begin om die
Skrif uit te lê wat op Hom van toepassing is. Toe hulle by hul dorp aankom, maak Hy asof
Hy gaan afdraai, maar hulle nooi hom om by hulle oor te bly. Aan tafel gaan hulle oë oop.
Jesus kon op die Opstandingsondag letterlik verskyn aan wie Hy wou. Hy kies om aan
hierdie twee volgelinge te verskyn om hulle verwarring, teleurstelling en ontnugtering aan
te spreek. Jesus toon hier ‘n pastorale hart wat ook vir ons vandag steeds tot troos is.
Jesus is nie eenkant en vêr nie. Jesus sluit by ons aan te midde van ons omstandighede.
Dit is deel van die goeie nuus van Opstandingsondag…
Nadat die dissipels die leë graf gesien het, het hulle teruggegaan huistoe. Maria Magdalena bly agter en
gaan weer terug na die graf. Sy ontmoet twee engele daar wat vir haar sê dat Jesus opgestaan het.
Sy kan nie die boodskap hoor nie en staan in die tuin en huil. Sy loop Jesus raak, maar herken hom nie.
Sy dink Hy is die tuinopsigter en vra of hy nie weet waarheen Sy lyk geneem is nie. Eers toe Hy haar
op die naam aanspreek, herken sy Hom en gaan vertel sy die goeie nuus aan die dissipels.
Trauma en pyn het die geneigdheid om mense se oë vir die moontlikhede en realiteite te sluit.
Maria was so vasgevang in haar pyn dat sy nie die boodskap van die engele kon hoor nie en ook nie vir
Jesus herken nie. Jesus behou egter geduld met haar en ontmoet haar binne haar situasie en loop saam
met haar die pad. Hy bly teenwoordig in haar lewe... hierin ontdek ons Jesus se omgeehart vir mense in
nood en trauma.Mag ons ook so saam met mense reis wat in nood en trauma verkeer.
Ons leef in n stukkende en gebroke wêreld en daarom moet ons regtig geduldig wees met mekaar...
Johannes 21:1-19... Petrus se oomblik van waarheid
Voor Jesus gekruisig is, het Petrus vir Jesus drie keer verloën. Jesus en Petrus het nog nie
oor die saak gesels nie. Die feit dat hulle nie met mekaar oor die saak gesels nie, is soos die spreekwoordelike olifant in die vertrek. Die verhouding tussen Petrus en Jesus is nie uitgesorteer
nie en daar bou spanning hieroorop in die verhaal.
Jesus ontmoet Petrus simbolies by 'n koolvuur waar Hy vis vir die dissipels voorberei om te eet.
Die vuur spreek letterlik van Petrus se daad waar hy Jesus verloën het by die vuur in die nag toe
Jesus oorgelewer is om gekruisig te word. Die oomblik van afrekening het aangebreek.
'n Mens hou eintlik jou asem op vir die konfrontasie wat gaan volg.
Jesus kom neem die wind uit 'n mens se seile met die manier waarop hy Petrus hanteer.
In plaas daarvan om te verwyt en te baklei, vra Hy of Petrus Hom lief het. Drie keer word die vraag
herhaal. Twee keer antwoord hy met groot brawade dat Hy Jesus lief het. Die derde keer breek sy
hart in stukkies en raak hy ontsteld. Hier sien 'n mens ware en opregte berou.
Pinksterdienste word in samewerking met al die Ned. Geref. Gemeentes in Kroonstad  by
Moedergemeente gehou vanaf 13 - 17 Mei 2018 gehou om 18:30
Vroeg-oggend-koffie-saam-met-God elke Vrydagoggend om 06:00 in kerk tydens somermaande.
Gebedsgeleentheidstukke was gereeld onder "publikasies" geplaas.
Kerkraadslede kom dieselfde tyd in die konsistorie bymekaar.
Ringsgebedsgeleentheid elke Vrydagoggend om 07:00 by Moedergemeente.
Omgee- en Bybelstudiegroepe kom ook weekliks bymekaar.
Wat is omgeegroepe en waar pas dit in by die kerk?
‘n Omgeegroep is ‘n groep gelowiges wat op ‘n weeklikse basis bymekaarkom en wat moeite doen
om te groei in hulle verstaan van die Woord. Dit is ‘n groep wat mekaar se laste dra, betrokke is by
mekaar se nood en wat moeite doen om mekaar te ondersteun in moeilike tye. Reeds vroeg in die
kerk se geskiedenis lees ons dat kerke bymekaar gekom het in huise om saam te bid en saam die
Woord van God te lees. Dit was hoe kerkwees plaasgevind het voor groot geboue opgerig is en daar
formele tye van samekomste gereël is. Om deel te wees van ‘n omgeegroep is om deel te wees van
‘n geestelike familie. Dit is om deel te wees by iets groter as jouself en om ook te groei in jou
Elke week is daar 'n
by enige van die volgende
groepe in te skakel
OMGEEGROEPE VIR WERKENDE JONGMENSE
Die Bybelstudiegroep van Edna Els vergader elke Woensdag om 10:00 in die sentrumsitkamer.
‘n Maandelikse NUUSBRIEF word deur die kerkraadslid versprei.
Hiermee wil ons graag vir gemeentelede vertel wat alles gaan gebeur of wat reeds gebeur
het in ons gemeente.
Sien maandelikse nuusbrief onder "publikasies"
geleenthede bv. Nagmaal- en
beplan van hierdie jaar.
Kerssangdiens – altyd ‘n
Ons verskaf ook vir u die geleentheid om preke op 'n CD
aan te koop.  Die koste is tans R20,00 per CD.
Spesiale geleenthede word ook op CD/DVD opgeneem.
Bedrag word deur verskaffer bepaal.
Klik hier om CD/DVD vorm af te laai
Ons streef daarna om ons databasis
ten opsigte van lidmate te volmaak,
daarom het ons u hulp nodig.
Hier volg 'n aantal vorms om hierdie doelwit te vervolmaak.
Klik hier om LIDMAATINLIGTING vorm af te laai
Klik hier om INSKAKELING BY DIENSAKSIES af te laai
Klik hier om JONGLIDMATE & STUDENTE vorm af te laai
Copyright © 2018 Nederduitse Gereformeerde Kerk Kroonstad-Oos | Hosting by Digital Ideas